Συν-ανταγωνισμός και ο κλάδος του ελαιόλαδου στην Ελλάδα
Creators: name: Γεωργόπουλος, Απόστολος
Publisher: name: Πανεπιστήμιο Πειραιώς
Year: 2024
Subjects: subject: Συν-ανταγωνισμός
subject: Στρατηγικό μάνατζμεντ
subject: Στρατηγική ΠΑΚΤΕ
subject: Κλάδος ελαιόλαδου
subject: Ελλάδα
subject: Θεωρία παιγνίων
subject: Ανταγωνισμός
subject: Συνεργασία

description: Ο επιχειρηματικός κόσμος που δραστηριοποιούνται οι επιχειρήσεις εγκυμονεί κινδύνους και υπόκεινται σε σημαντικές μεταβολές που ωθεί τις επιχειρήσεις σε ένα συνεχή πόλεμο για επιβίωση. Οι εταιρείες που αποδέχονται και προσαρμόζονται σε αυτές τις μεταβολές και δεν παραμένουν αδρανοποιημένες στα δρόμενα εξασφαλίζουν την επιβίωση τους και κατατροπώνουν τους ανταγωνιστές τους. Το θεματολογικό πλαίσιο της στρατηγικής παραμένει στην κορυφή της ζωτικότητας του επιχειρηματικού κόσμου και αποτελεί την πυξίδα τους στον αχανές τοπίο που διασχίζουν καθημερινά για τη επίτευξη του σκοπού τους. Επιζητώντας την επιβίωση, οι επιχειρήσεις συχνά αναγκάζονται να συνεργαστούν με ανταγωνιστές για την ευημερία του κλάδου που δραστηριοποιούνται και την αύξηση των κερδών τους δημιουργώντας συνθήκες «κερδίζω-κερδίζεις» μεταξύ ανταγωνιστών. Η παραπάνω πρόταση αποτελεί τον πυρήνα του συν-ανταγωνισμού. Η συμβολή της θεωρίας των παιγνίων και κατ’ επέκταση της στρατηγικής Π.Α.Κ.Τ.Ε. λαμβάνει καθοριστικό ρόλο υπό το πρίσμα του συν-ανταγωνισμού και της λήψης αποφάσεων κάθε επιχείρησης. Η στρατηγική Π.Α.Κ.Τ.Ε. αποτελεί χρήσιμο εργαλείο κατά τη συμμετοχή ενός παίκτη στο παίγνιο επιτρέποντας σε αυτόν να μεταβάλει το παίγνιο προς όφελός του. Λαμβάνοντας υπόψιν τα παραπάνω, διεξάγεται μια έρευνα του κλάδου του ελαιόλαδου στην Ελλάδα και τα τωρινά δρόμενα που λαμβάνουν μέρος εντός αυτού. Επίσης, παρατίθενται ορισμένα παραδείγματα επιχειρήσεων στον παρόντα κλάδο που διενέργησαν πρακτικές συν-ανταγωνισμού. Καταληκτικά, αντλούνται τα πορίσματα των παραπάνω στο σύνολό τους. Για τη διευκόλυνση της κατανόησης του περιεχομένου της διπλωματικής εργασίας, προβάλλεται εν συνεχεία η συνολική δομή της, καθώς και η διακριτή αναφορά στα θέματα που θα εκτεθούν εντός κάθε κεφαλαίου. Η οργάνωση της παρουσίασης ακολουθεί την παρακάτω διάταξη: Το Κεφάλαιο 1 εισάγει τον αναγνώστη στον εννοιολογικό και ιστορικό πλαίσιο της στρατηγικής και του στρατηγικού μάνατζμεντ σε συγχρονισμό με την ανάπτυξη των βασικών στοιχείων της στρατηγικής. Στο Κεφάλαιο 2 διεξάγεται η ανάλυση του συν-ανταγωνισμού και των επιμέρους στοιχείων του. Εντοπίζονται οι μορφές του συν-ανταγωνισμού και το δίκτυο αξιών με τους επιμέρους συμμετέχοντες του. Εκτός αυτού, πραγματοποιείται και μια εισαγωγή στον κόσμο της θεωρίας των παιγνίων. Το Κεφάλαιο 3 πραγματεύεται την στρατηγική Π.Α.Κ.Τ.Ε. και την επιρροή που ασκεί στα παίγνια, όπως και την ανάλυση των επιμέρους στοιχείων της στρατηγικής. Στο Κεφάλαιο 4 παρουσιάζονται η Διοίκηση Ολικής Ποιότητας και οι αρχές που την διέπουν σε παραλληλία με την απόκτηση ενός ανταγωνιστικού πλεονεκτήματος μέσω αυτών. Το Κεφάλαιο 5 αφιερώνεται στην ανασκόπηση του κλάδου του ελαιόλαδου στην Ελλάδα. Στο Κεφάλαιο 6 αναπτύσσονται ορισμένες περιπτώσεις συν-ανταγωνιστικών ενεργειών μεταξύ επιχειρήσεων μέσα στην εμβέλεια του κλάδου του ελαιόλαδου. Στο Κεφάλαιο 7 εξάγονται τα συμπεράσματα της διπλωματικής εργασίας.